за междурегионални и културни връзки с чужди държави на руската президентска администрация Маслов поздрави лица от специалните оперативни сили на Министерството на отбраната, изиграли ключова роля в незаконното анексиране на Кримския полуостров.
 Поради това е отговорен за своята активна подкрепа за действия или политики, които подкопават или застрашават териториалната цялост, суверенитета и независимостта на Украйна, или за активното осъществяване на такива действия или политики.
 8.4.2022 г.
 896.
 Viatcheslav Moshe KANTOR
 (Вячеслав Моше КАНТОР)
 (известен още като Viatcheslav Vladimirovich KANTOR)
 (известен още като Вячеслав Владимирович КАНТОР)
 Дата на раждане: 8.9.1953 г.
 Място на раждане: Москва, Руска федерация
 Длъжност: Крупен акционер в котираната на борсата Acron Group, един от най-големите производители на торове в Русия.
 Гражданство: руско, израелско и британско
 Пол: мъжки
 Вячеслав Моше Кантор е руски олигарх, който е крупен акционер в котираната на борсата Acron Group – един от най-големите производители на торове в Русия. Поддържа близки отношения с президента Владимир Путин. Тази връзка с руския президент му помага да запази огромното си богатство. Нееднократно е заявявал открито своята подкрепа и приятелство с президента Путин и се радва на добри отношения с Кремъл.
 Следователно той се облагодетелства от вземащите решения лица в Русия, отговорни за незаконното анексиране на Кримския полуостров от Руската федерация или за дестабилизирането на Украйна. Наред с това той е един от видните руски бизнесмени, осъществяващи дейност в икономически сектори, които осигуряват значителни източници на приходи на правителството на Руската федерация, отговорно за незаконното анексиране на Кримския полуостров от Руската федерация и дестабилизирането на Украйна.
 8.4.2022 г.
 897.
 Aleksei Viktorovich PIMANOV
 (Алексей Викторович ПИМАНОВ)
 (известен още като Alexey Viktorovich PIMANOV; Alexei PIMANOV; Aleksey PIMANOV)
 Дата на раждане: 9.2.1962 г.
 Място на раждане: Москва, Руска федерация
 Длъжност: Генерален директор на управляващата организация „Creative Association Red Star“; ръководител на медийния холдинг „Красная звезда“, притежаван от Министерството на отбраната на Русия
 Гражданство: руско
 Пол: мъжки
 Алексей Пиманов е пропагандист и ръководител на медийния холдинг „Красная звезда“, който е собственост на Министерството на отбраната на Русия. Лично министърът на отбраната Сергей Шойгу поиска Пиманов да поеме ръководството на „Красная звезда“. Медийният холдинг е създаден с указ на руския министър на отбраната и контролира федералния телевизионен канал „Звезда“.
 Подобно на всички останали медийни канали, контролирани от Кремъл, „Звезда“ редовно разпространява дезинформация относно продължаващата непровокирана руска военна агресия срещу Украйна, подкопава териториалната цялост и суверенитета на Украйна и предоставя решаваща медийна подкрепа за насилствената агресия на Русия. В качеството си на член на медийния съвет на руското географско дружество Пиманов поддържа тесни контакти с високопоставени служители на Кремъл, като Алексей Громов, Дмитрий Песков и Сергей Шойгу.
 През 2017 г. Пиманов режисира и продуцира пропагандния филм „Крим“, който оправдава и възхвалява незаконното анексиране на Кримския полуостров от Руската федерация.
 Поради това е отговорен за подкрепата си за действия и политики, които подкопават териториалната цялост, суверенитета и независимостта на Украйна.
 8.4.2022 г.
 898.
 Igor Yurievich KOROTCHENKO
 (Игорь Юрьевич КОРОТЧЕНКО)
 Дата на раждане: 15.2.1960 г.
 Място на раждане: Рига, Латвия
 Длъжност: Председател на Обществения съвет към Министерството на отбраната на Руската федерация; Главен редактор на списание